
Sfântul mucenic lulian din Tars (Cilicia) 
(21 iunie) 


JULIAN 
DIN TARs 


Materiale despre Sfântul mucenic lulian din Tars: 


https://independent.academia.edu/emystea/Sf-muc-lulian-din-Tars-(2l-iun 


https://archive.org/details/Esteaemy?gquery=lulian+din+ Tars+ 


Sk ate 3 


Sfântul mucenic Iulian s-a născut în cetatea Anazarve din Cilicia. Tatăl lui era 
dregător păgân, iar mama creştină. Pruncul lulian a fost botezat şi când a împli- 
nit 18 ani a început prigoana din vremea împăratului Dioclețian (284-305). Tâ- 
nărul Iulian a fost închis şi judecat din porunca dregătorului Marcian. Mama lui 
Iulian a cerut atunci voie de la dregător să intre la fiul ei, cu motivul de a-l con- 
vinge să jertfească idolilor, dar în temniţă l-a întărit, iar la înfăţişarea înaintea 
dregătorului a ponegrit idolii, asemenea fiului ei. Pentru aceasta, ambii au fost 
chinuiți şi ucişi. Trupul mucenicului Iulian a fost aruncat în mare şi a plutit aşa 
până în Alexandria, unde a fost înmormântat de creştini cu cinste. Mai târziu, 
sfintele sale moaşte au fost mutate în Antiohia. Pomenirea Sfântului Iulian a fost 
cinstită şi de Sfântul loan Gură de Aur, printr-o cuvântare de laudă. 

13. Şi va fi vouă spre mărturie. 

14. Puneţi deci în inimile voastre să nu gândiţi de mai înainte ce veţi răs- 
punde; 

15. Căci Eu vă voi da gură şi înţelepciune, căreia nu-i vor putea Sta împotrivă, 
nici Să-i răspundă toţi potrivnicii voştri. 

16. Și veţi fi daţi şi de părinţi şi de fraţi şi de neamuri şi de prieteni, şi vor 
ucide dintre voi. 

17. Şi veţi fi urâţi de toţi pentru numele Meu. 

18. Şi păr din capul vostru nu va pieri. 

19. Prin răbdarea voastră veţi dobândi sufletele voastre. 


Apostol 


8. Altădată eraţi întuneric, iar acum sunteţi lumină întru Domnul; umblaţi ca 
fii ai luminii! 

9. Pentru că roada luminii e în orice bunătate, dreptate şi adevăr. 

10. Încercând ce este bineplăcut Domnului. 

11. Şi nu fiţi părtaşi la faptele cele fără roadă ale întunericului, ci mai 
degrabă, osândiţi-le pe faţă. 

12. Căci cele ce se fac întru ascuns de ei, ruşine este a le şi grăi. 

13. Iar tot ce este pe faţă, se descoperă prin lumină, 

14. Căci tot ceea ce este descoperit, lumină este. Pentru aceea zice: "Deş- 
teaptă-te cel ce dormi şi te scoală din morţi şi te va lumina Hristos”. 

15. Deci luaţi seama cu grijă, cum umblaţi, nu ca nişte neînţelepţi, ci ca cei 
înţelepţi, 

16. Răscumpărând vremea, căci zilele rele sunt. 

17. Drept aceea, nu fiţi fără de minte, ci înţelegeţi care este voia Domnului. 
18. Şi nu vă îmbătaţi de vin, în care este pierzare, ci vă umpleţi de Duhul. 

19. Vorbiţi între voi în psalmi şi în laude şi în cântări duhovniceşti, lăudând şi 
cântând Domnului, în inimile voastre. 

În această lună (iunie), ziua a douăzeci şi una - Sfântul mucenic lulian 
tarsineanul (Minei) 


La Vecernie 
La Doamne strigat-am..., Stihirile, glasul al 4-lea: 
Podobie: Ca pe un viteaz... 


Cunoscându-te pe tine mucenice luliane, ca pe un soare luminător, care lumi- 
nezi plinirile lumii, cu străluciri înţelegătoare, şi ridicând de la mijloc noaptea 
nedumnezeirii, prăznuim pomenirea ta cea aducătoare de lumină şi dumneze- 
iască, şi închinându-ne ţărânii moaştelor tale, luăm sănătate sufletelor. 


Şi cu bice bătându-te şi cumplit călcându-te, şi în temniţă închizându-te, fericite 
şi necăjindu-te cu schimbarea locurilor, cu fiare închizându-te, şi întru adânc 
petrecând şi în mare înecându-te şi primind sfârşitul cel fericit, nu te-ai lepădat 
de Stăpânul tuturor, lauda mucenicilor, prea fericite. 


Dacă te-a văzut pe tine prea cinstita femeie, că ai ieşit la uscat din sânurile 
mării, prin ocârmuirea Duhului, cu credință te-a primit mucenice luliane, şi 
îngropării a dat trupul tău cel curat şi mult chinuit, care a biruit tirania diavo- 
lului, cu ajutorul darului. 


Slavă Tatălui şi Fiului şi Sfântului Duh, glasul al 6-lea 

Scoţând băutura cea nedeşertată a credinţei celei curate, fericite, ai stins slujba 
cea idolească, şi ai trecut podvigul cel cu biruinţă, luminându-te ca o stea de 
Soarele cel pururea luminos, şi revărsând spre fiecare cetate razele muceniciei, 
al luat în mare fericit sfârşit, şi ca un purtător de cunună te-ai întâmpinat înain- 
tea feţei lui Hristos; pe care roagă-L, luliane prea lăudate, ca să mântuiască pe 
cei ce cu credință săvârşesc pomenirea ta. 


Şi acum şi pururea şi în vecii vecilor (a Născătoarei de Dumnezeu) 


Bucură-te, rădăcină rourată; bucură-te, dumnezeiescule toiag al lui Aaron, care 
ai odrăslit floarea cea neveştejită şi pururea vie, raiule bine înflorite, pomule al 
vieţii prea curată, care ai răsărit din rădăcina lui lessei, Fecioară, şi pe oameni 1- 
ai hrănit cu pâinea cunoştinţei. Bucură-te, porfiră prea cinstită a Împăratului tu- 
turor, dumnezeiască Mireasă, coroană luminoasă, bună podoabă arhiereilor; 
bucură-te, una prea curată. 


A Crucii, a Născătoarei 


Judecătorule al lui Israil, Fiule! Cu judecată de moarte aducătoare a Te judeca 
Te-au osândit, ca pe un vinovat punându-Te înaintea divanului pe Tine, Cela ce 
judeci morţii şi viii, Mântuitorule, şi înaintea lui Pilat Te-ai pus, şi spre pierzare 
Te-au judecat călcătorii de lege, vai; mai-nainte de alegerea judecății; şi vă- 
zându-Te mă rănesc, şi împreună mă pedepsesc, Doamne. Pentru aceasta mai 
bine voiesc a muri decât a fi vie întru suspinuri, de Dumnezeu Născătoarea a 
strigat, unule Multmilostuive. 


Stihoavna din Octoih. 
Slavă Tatălui şi Fiului şi Sfântului Duh, a sfântului, glasul al 6-lea 


Veniţi iubitorilor de mucenici, ca să prea mărim cu bună credinţă, pe răbdătorul 
de patimi al lui Hristos, şi împreună cetățean cu Pavel, pe cel ce s-a arătat 
împreună tăinuitor, şi a săvârşit alergarea, pe măritul Iulian; căci intrând în apă, 
împreună cu fiarele cele din apă, a sfărâmat capul balaurului, şi sfințind pă- 
mântul cu sângiurile, şi marea cu trecerea, s-a mutat de la cele de aici, către lă- 
caşurile cele veşnice; şi primind răsplătirea nevoinţelor, din mâna cea Atot- 
pitoare, se roagă pentru curățirea sufletelor noastre, şi pentru mare milă. 


Şi acum şi pururea şi în vecii vecilor (a Născătoarei de Dumnezeu) 


Podobie: A treia zi ai înviat... 

Pe Cuvântul cel fără de început cu Tatăl şi cu Duhul, prin glasul Arhanghelului, 
de Dumnezeu Născătoare, în pântece zămislindu-L, decât Heruvimii şi Serafimii 
şi Scaunele, mai înaltă te-ai arătat. 

A Crucii, a Născătoarei 

Stând înainte de demult oarecând pe vremea răstignirii Fecioara împreună cu 
ucenicul cel iubitor de feciorie, şi plângând, striga: Vai mie! Cum pătimeşti 
acestea Hristoase pentru toţi, cela ce eşti fără patimă. 

Tropar, glasul al 4-lea: Mucenicul Tău, Doamne, Iulian întru nevoinţa sa, cu- 
nuna nestricăciunii a dobândit de la Tine, Dumnezeul nostru; că având puterea 
Ta, pe chinuitori a învins; zdrobit-a şi ale demonilor neputincioase îndrăzniri. 


Pentru rugăciunile lui, mântuieşte sufletele noastre, Hristoase 


Slavă Tatălui şi Fiului şi Sfântului Duh. Și acum şi pururea şi în vecii vecilor 
(a Născătoarei de Dumnezeu) 


La Utrenie 
Canoanele amândouă din Octoih şi al sfântului pe 4. 
Canonul Sfântului 
facere a lui loan monahul 
Cântarea 1 


Irmos: Să cântăm Domnului, celui ce a povăţuit pe poporul Său prin Marea 
Roşie, cântare de biruinţă, că S-a prea slăvit. 


Cu sfințite cântări să se laude prăznuirea ta cea pururea pomenită, şi prea 
cinstită, căci te-ai mărit cu slava cea neapropiată, pătimitorule. 


Nevoindu-te cu mucenicia până la sânge, n-ai pătimit alunecare din neputinţa 
trupului, ostaşule al lui Hristos. 


Slavă Tatălui şi Fiului şi Sfântului Duh. 


Mai mult decât lumina de aur, şi decât piatra de mult preţ, strălucind Sfântul 
Iulian, se luminează cu chinurile muceniciei. 


Şi acum şi pururea şi în vecii vecilor. Amin (a Născătoarei de Dumnezeu) 

Preacurată Născătoare de Dumnezeu, ceea ce mai presus de fire ai născut 
întrupat pe Cuvântul cel veşnic şi mai presus de dumnezei, pe tine te lăudăm. 


Cântarea a 3-a 
Irmos: Tu eşti întărirea... 


Nu mi s-a poruncit a sluji la dumnezei de piatră, cei ce sunt făcuţi cu mâinile, 
răspundea Iulian către judecătorul cel cu mintea stricată. 


Stătut-ai înaintea divanului celui tirănesc, luliane mucenice al lui Hristos, ca şi 
cum ai fi stătut înaintea judecătorului celor vii şi celor morți. 


Slavă Tatălui şi Fiului şi Sfântului Duh. 


Nu m-am făcut fără de minte! A zis Iulian, mărturisesc un Dumnezeu lăudat, ne- 
despărțit în Treime. 


Şi acum şi pururea şi în vecii vecilor. Amin (a Născătoarei de Dumnezeu) 


Dă-ne nouă ajutor cu rugăciunile tale Preacurată, gonind năvălirile primejdiilor 
celor rele. 


Irmosul: Tu eşti Întărirea celor ce aleargă la Tine, Doamne, Tu eşti Lumina 
celor întunecaţi şi pe Tine Te laudă duhul meu. 


Sedealna, glasului 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la 
Unul Dumnezeul nostru. 


Prin înecarea apelor primindu-ţi fericitul sfârşit, înțelepte, ai înecat într-însele 
pe şarpele cel cu multe chipuri, şi ai luat biruinţa. Pentru aceasta prăznuind cu 
dragoste pomenirea ta cea vrednică de laudă, te rugăm, să mijloceşti pentru noi 
către Hristos. 


Slavă Tatălui şi Fiului şi Sfântului Duh. Şi acum şi pururea şi în vecii vecilor 
(a Născătoarei de Dumnezeu) 


Nădejdea credincioşilor, Preasfântă Fecioară, împreună cu puterile cereşti roagă 
neîncetat pe Dumnezeu, pe care mai presus de cuget şi de cuvânt L-ai născut, să 

ne dea iertare de păcate, şi îndreptare vieţii nouă tuturor, celor ce cu credinţă şi 
cu dragoste pururea te slăvim pe tine. 


A Crucii, a Născătoarei 

Mieluşeaua cea nespurcată, văzând pe Mielul şi Păstorul mort, spânzurat pe 
lemn, plângând zicea, şi ca o Maică tânguindu-se striga: Cum voi suferi sme- 
renia Ta cea mai presus de cuvânt Fiul meu, şi patimile cele de bunăvoie, prea 
bunule Dumnezeule. 


Cântarea a 4-a 


Irmos: Auzit-am, Doamne, taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Datu-şi-a Iulian trupul la bătăile cele ca ploile, dar cu dragostea lui Hristos, se 
păzea fără simţire de dureri. 


Iuliane prea cinstite, poftind desfătarea cea cerească, ca o slugă a lui Hristos, ai 
lăsat gonacilor pe cea de pe pământ. 


Nu tăria trupului, ci dragostea cea nebiruită a patimilor lui, te-a făcut biruitor 
înşelăciunii drăceşti, prea cinstite mucenice. 


Slavă Tatălui şi Fiului şi Sfântului Duh. 


Ca o pasăre ai zburat mai presus de laţurile necredinţei, şi întărindu-te cu darul 
Duhului, ai ajuns la locaşurile mucenicilor. 


Şi acum şi pururea şi în vecii vecilor. Amin (a Născătoarei de Dumnezeu) 


Toţi cei ce suntem luminaţi, te propovăduim Născătoare de Dumnezeu pe tine 
prea curată, căci ai născut pe Soarele dreptăţii, pururea Fecioară. 


Cântarea a 5-a 


Irmos: Mânecând strigăm ție, Doamne: mântuieşte-ne pe noi, că Tu eşti 
Dumnezeul nostru, afară de Tine pe altul nu ştim. 


Întru-toate asemănându-te Stăpânului, prea lăudate, ai stătut la divanul cel fără- 
delege judecându-te. 

După lege te-ai nevoit şi ca un miel fără răutate te-ai jertfit Stăpânului, de 
mâinile celor fărădelege, luliane fericite. 


Slavă Tatălui şi Fiului şi Sfântului Duh. 


Cu cuvioşie mărturisind pururea pomenite, te-ai cunoscut de Dumnezeu Atot- 
țiitorul, luliane fericite. 


Şi acum şi pururea şi în vecii vecilor. Amin (a Născătoarei de Dumnezeu) 


Fecioară după naştere te lăudăm pe tine Născătoare de Dumnezeu; căci tu ai 
născut lumii cu trup, pe Dumnezeu Cuvântul. 


Cântarea a 6-a 
Irmos: Dă-mi mie haină luminoasă... 


Lăudată sluga Ta Hristoase, nu se ruşinează întru Tine, cela ce Te-ai pironit pe 
Cruce, ci ca un părtaş slavei Tale se laudă. 


Tăcut-au ocările înşelăciunii, iar limba cea grăitoare de Dumnezeu a muce- 
nicilor lui Hristos, a descoperit tainele cele dumnezeieşti. 


Slavă Tatălui şi Fiului şi Sfântului Duh. 


Tămăduire tuturor patimilor, şi iertare greşelilor, mărite pătimitorule al lui 
Hristos, roagă-te, să se dăruiască celor ce te laudă pe tine. 


Şi acum şi pururea şi în vecii vecilor. Amin (a Născătoarei de Dumnezeu) 


Cuvântul lui Dumnezeu, scară cerească te-a arătat tuturor oamenilor, Născătoare 
de Dumnezeu, căci prin tine s-a pogorât către noi. 


Irmosul: Dă-mi mie haină luminoasă, cel ce Te îmbraci cu lumina, ca şi cu o 
haină, mult Milostive Hristoase, Dumnezeul nostru. 


Condac, glasul al 2-lea: Pe ostaşul cel nebiruit al bunei credinţe, pe lulian toţi 
cu credinţă să-l lăudăm astăzi, şi să strigăm către dânsul: Roagă-te lui Hristos 
pentru noi toți. 


Icos: Din pruncie mergând pe calea Domnului, de trei ori fericite, şi cu bună 
credinţă dorind a vedea pe Acesta, cu osârdie ai luat pe umeri Crucea, luliane de 
Dumnezeu înţelepțite, şi ai surpat înşelăciunea cea cumplită a închinăciunii 

idolilor, sfărâmând capiştile, şi cursele şi lătrăturile vrăjmaşilor. Pentru aceasta 
cu credinţă alergând către acoperământul tău, prea bogate, strigăm: Roagă-te lui 
Hristos Dumnezeu pentru noi toți. 


Sinaxar 


In această lună, în ziua a douăzeci şi una, pomenirea Sfântului mucenic 
Iulian cel din Cilicia. 


Stih: Sacul ce în sine lucru vrednic Cerului a purtat, 
Pe Iulian adică, care a fost în mijlocul mării aruncat. 
Iulian întru a douăzeci şi una zi, 

Aruncat întru adânc se săvârşi. 


Acesta a fost din cetatea Anazarvilor, dintru a doua eparhie a Ciliciei, fiu oare- 
căruia om de sfat, şi din mamă creştină de la care învățându-se buna credinţă a 
lui Hristos, şi deprinzându-se cu dumnezeieştile Scripturi, când a fost de vârstă 
de optsprezece ani, fiind pârât, merse înaintea guvernatorului Marchian, şi ne- 
primind a face jertfă la idoli, a fost muncit prin multe părți ale trupului. 


După aceea băgându-l în temniţă, unde sfătuindu-se cu maica sa, şi zicându-i să 
stea să moară în credinţa lui Hristos, a fost băgat într-un sac plin de nisip, şi 
târâtoare veninate şi şerpi, şi a fost aruncat în mare, şi aşa îşi luă cununa muce- 
niciei. 


Pe acesta l-a cinstit cu laude şi marele Hrisostom. 
Tot în această zi pomenirea Sfântului mucenic Afrodisie 


Stih: Pentru că nu a jertfit idolului Afroditei celui cioplit. 
Afrodisie de sabie a murit. 


Acesta a fost din ţara Ciliciei. Crezând din copilărie, şi închinându-se lui Hris- 
tos, a fost prins şi adus înaintea stăpânitorului Dionisie, şi mărturisind pe 
Hristos Dumnezeu adevărat, fu ars pe spinare cu fiare arse, şi băgat într-o 
căldare plină de plumb, ce fierbea clocotită, şi spânzurat cu capul în jos. 


Și izbăvindu-se de toate cu minune, scoaseră la privelişte o leoaică, şi-i dădură 
drumul asupra lui, şi ea vorbind cu grai omenesc, trase pe mulţi din elini spre 
credinţa lui Hristos. Care mărturisind pe Hristos cu îndrăzneală, li se tăiară 
capetele. 

lar tiranul văzând aceasta, porunci de tăiară o piatră în două şi întinseră pe 
Sfântul, şi puseră pe dânsul acea piatră tăiată, care o ridicară cincizeci şi cinci 
de ostaşi, iar Sfântul îndată şi-a dat sufletul şi luă cununa muceniciei. 


Tot în această zi, pomenirea Sfântului mucenic Terentie, episcopul Iconiei 


Stih: Terentie viteaz cugetătorul supărarea pământească o a lăsat. 
ŞI prin sfârşit pricină de binecuvântare a aflat. 


Tot în această zi, pomenirea Sfântului mucenic lulian egipteanul sau livea- 
nul, de sabie s-a săvârşit 


Stih: Departe de Iulian toată îngălbinirea, 
Căci mai vârtos vesel cu faţa îl avea pe el sabia. 


Tot în această zi, pomenirea Sfinţilor mucenici, cei ce au mărturisit împreună 
cu Sfântul Iulian: Antonie preotul, Anastasie, cel din morţi înviat Chelsie, 
Vasilisa maica lui, douăzeci de păzitori de temniţă şi şapte fraţi, care toţi de 
sabie s-au săvârşit 


Stih: Purtătorul de sabie pe Antonie omorând, 

Îl arată purtător de biruinţă şi nevrând 

Care din mădularele lui Anastasie a pătimit ? 

Ale mele zice: grumazul de sabie fiind zdrobit. 

O, îndrăzneață douăzecime de cei păziţi în legături. 
Prin sabie s-a arătat parte celor de Hristos cugetători. 
Închipuind şapte veacuri de viaţă, 

Șapte fraţi lasă prin sabie a lor viaţă. 


Tot în această zi, Sfântul noul mucenic Nichita Nisireanul, mărturisind în 
Hio la anul o mie şapte sute treizeci şi doi, care de sabie s-a săvârşit 


Stih: Tăindu-ţi Nichito grumazul tău sabia, 
Tăiat-ai a vrăjmaşului toată viclenia. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 


Irmos: Tinerii evreieşti au călcat în cuptor văpaia cu îndrăzneală şi focul în 
rouă l-au prefăcut, strigând: Bine eşti cuvântat, Doamne Dumnezeule, în veci. 

Sicriul tău cel pururea pomenit şi mărit ostaşule al lui Hristos, pică mir de bună 
mireasmă, celor ce neîncetat cântă: Bine eşti cuvântat, Doamne Dumnezeule în 
veci. 


Negrăită slavă încununează pe cei adunaţi spre lauda ta, ostaşule al lui Hristos, 
care neîncetat cântă: Bine eşti cuvântat, Doamne Dumnezeule în veci. 


Neplecându-te la graiul tiranului, pururea pomenite, nu te-ai închinat zidirii, fără 
numai lui Dumnezeu celui viu, cântând: Bine eşti cuvântat, Doamne Dumne- 
zeule în veci. 

Slavă Tatălui şi Fiului şi Sfântului Duh. 

Nebunia tiranului celui fărădelege o ai defăimat, şi trufia lui o ai surpat, şi slava 
lui Hristos ai propovăduit, strigând: Bine eşti cuvântat, Doamne Dumnezeule în 
veci. 

Şi acum şi pururea şi în vecii vecilor. Amin (a Născătoarei de Dumnezeu) 
Bucură-te, Fecioară prea curată, că ai născut lumii pe Dumnezeu cu trup, care 
izbăveşte din înşelăciune, pe cei ce cu credinţă te slavoslovesc pe tine, adevărată 
Născătoare de Dumnezeu, Stăpână prea curată. 

Cântarea a 8-a 


Irmos: Muziceştile organe... 


Te amăgea vrăjmaşul, şi prin chinuri te chema către înşelăciune, iar tu luliane 
strigai: Pe Domnul lăudaţi, şi-L prea înălţaţi întru toţi vecii. 


După munci, mai cu putere se loveşte Iulian cu tiranii, cu trezvie strigând: Pe 
Domnul lăudaţi-L, şi-L prea înălţaţi întru toţi vecii. 


Stâlp însufleţit de bunătăţi te-ai arătat vădind necredinţa şi înconjurând prin ce- 
tăți strigai, cântând: Pe Domnul lăudaţi-L şi-L prea înălţaţi întru toţi vecii. 


Binecuvântăm pe Tatăl şi pe Fiul şi pe Sfântul Duh, Domnul. 
Nici îngrozirea focului celui groaznic, nici ascuţișul sabiei, nu mă va depărta de 
Dumnezeu, care m-a zidit, strigai luliane, cântând: Pe Domnul lăudaţi-L, şi-L 


prea înălțaţi, întru toți vecii. 


Şi acum şi pururea şi în vecii vecilor. Amin (a Născătoarei de Dumnezeu) 

Ca una ce ai născut pe Domnul tuturor Marie, şi ai rămas Fecioară şi după 
naştere, credincioşii după vrednicie lăudându-te, strigăm ţie: Bucură-te, şi te 
prea înălțăm întru toți vecii. 


Irmosul: 


Să lăudăm bine să cuvântăm şi să ne închinăm Domnului, cântându-l şi prea 
înălțându-l pe Dânsul întru toţi vecii. 


Muziceştile organe împreună glăsuind şi popoare fără de număr închinându-se 
chipului celui din Deira, trei tineri neplecându-se, pe Domnul au lăudat şi L-au 
prea înălţat întru toţi vecul. 

Cântarea a 9-a 


Irmos: Să cinstim popoare... 


Trufia tiranului o ai surpat, ostaşule al lui Hristos, şi bărbăteşte te-ai nevoit, 
slăbindu-l pe el desăvârşit, pentru aceea te fericim. 


Apropiindu-te cu trupul ostaşule al lui Dumnezeu, bărbăteşte ai surpat ochiul cel 
înalt al vrăjmaşului, celui fără de trup, slăvind pe Hristos, pururea fericite. 


Fiind tu, fericite, aruncat în sânurile mării, ai scăpat de vizuinile vrăjmaşului 
balaur, celui începător de rele; pentru aceea cu cântări te mărim, fericite. 


Slavă Tatălui şi Fiului şi Sfântului Duh. 


Pe tine cel ce prin chinuri bine te-ai nevoit pentru Stăpânul, care frumos te-a 
încununat cu dreapta cea stăpânească, după vrednicie toți te mărim. 


Şi acum şi pururea şi în vecii vecilor. Amin (a Născătoarei de Dumnezeu) 


Văzutu-te-a pe tine, Preacurată, Moise la munte în rug, primind fără ardere focul 
cel nesuferit al Dumnezeirii; pentru aceasta toţi te slăvim, prea curată. 


Irmosul: Să cinstim popoare în chip slăvit pe prea curata Născătoare de Dum- 
nezeu; pe ceea ce a zămislit în pântece Focul Dumnezeirii fără de ardere, cu 
cântări să o slăvim. 

Luminânda 


Podobie: Femei auziţi... 


Dir de dr De dr De dr De dr e De e dr De dr dr dr dr de d de A dr d 


PP XP IP IE E 2 E IP 3 3 E E 30 3 IE E E E ID IP IE E E XX 


Ar de Dr De Dr De de De De e De De De De de De de De de De de A de fr 


Cu razele minunilor, ca un soare purtător de lumină îndreptezi toată făptura, 
răbdătorule de chinuri, luliane. Pentru aceasta săvârşind pomenirea ta, te rugăm, 
ca să ne izbăvim de toate nevoile. 

Troparul Sfântului mucenic Iulian din 'Tars, glasul al 4-lea: Mucenicul Tău, 
Doamne, Iulian, întru nevoinţa sa, cununa nestricăciunii a dobândit de la Tine, 
Dumnezeul nostru; că având puterea Ta, pe chinuitori a învins; zdrobit-a şi ale 
demonilor neputincioase îndrăzniri. Pentru rugăciunile lui, mântuieşte sufletele 
noastre, Hristoase Dumnezeule. 


Cântarea 1 


Irmos: Să cântăm Domnului, celui ce a povăţuit pe poporul Său prin Marea 
Roşie, cântare de biruinţă, că S-a prea slăvit. 


Stih: Sfinte mucenice Iulian, roagă-te lui Dumnezeu pentru noi. 


Cu sfințite cântări să fie lăudată prăznuirea ta cea pururea pomenită şi prea 
cinstită, căci te-ai mărit cu slava cea neapropiată, pătimitorule. 


Stih: Sfinte mucenice Iulian, roagă-te lui Dumnezeu pentru noi. 

Nevoindu-te cu mucenicia până la sânge, n-ai pătimit alunecare din pricina 
neputinței trupului, ostaşule al lui Hristos. 


Slavă Tatălui şi Fiului şi Sfântului Duh. 


Mai mult decât lumina de aur şi decât piatra de mult preţ strălucind sfântul, se 
luminează cu chipurile muceniciei. 


Şi acum şi pururea şi în vecii vecilor. Amin (a Născătoarei). 


Preacurată Născătoare de Dumnezeu, ceea ce mai presus de fire ai născut în- 
trupat pe Cuvântul cel veşnic şi mai presus de zei, pe tine te lăudăm. 


Cântarea a 3-a 
Irmos: Tu eşti întărirea... 
Stih: Sfinte mucenice Iulian, roagă-te lui Dumnezeu pentru noi. 


Nu mi s-a poruncit a sluji la dumnezei de piatră, cei ce sunt făcuţi cu mâinile, 
răspundea mucenicul lulian către judecătorul cel cu mintea stricată. 


Stih: Sfinte mucenice Iulian, roagă-te lui Dumnezeu pentru noi. 


Ai stat înaintea divanului celui tiranic, Sfinte lulian, mucenice al lui Hristos, ca 
ŞI cum ai fi stat înaintea Judecătorului celor vii şi al celor morți. 


Slavă Tatălui şi Fiului şi Sfântului Duh. 


Nu am ajuns fără de minte, a zis Sfântul Iulian şi de aceea mărturisesc un 
Dumnezeu lăudat, nedespărțit în Treime. 


Şi acum şi pururea şi în vecii vecilor. Amin (a Născătoarei). 


Dă-ne nouă ajutor cu rugăciunile tale, Preacurată, gonind năvălirile primejdulor 
celor rele. 


Irmosul: Tu eşti Întărirea celor ce aleargă la Tine, Doamne, Tu eşti Lumina ce- 
lor întunecaţi şi pe Tine Te laudă duhul meu. 


Cântarea a 4-a 

Irmos: Auzit-am, Doamne, taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfinte mucenice Iulian, roagă-te lui Dumnezeu pentru noi. 


Datu-şi-a mucenicul Iulian trupul spre bătăile cele ca ploile, dar cu dragostea lui 
Hristos se păzea fără simţire de dureri. 


Stih: Sfinte mucenice Iulian, roagă-te lui Dumnezeu pentru noi. 


Sfinte luliane prea cinstite, poftind desfătarea cea cerească ca o slugă a lui 
Hristos, ai lăsat prigonitorilor slava cea pământească. 


Stih: Sfinte mucenice Iulian, roagă-te lui Dumnezeu pentru noi. 


Nu tăria trupului tău, ci dragostea cea nebiruită de patimile Lui, te-a făcut bi- 
ruitor înşelăciunii demonice, prea cinstite mucenice. 


Slavă Tatălui şi Fiului şi Sfântului Duh. 


Ca o pasăre ai zburat mai presus de laţurile necredinţei şi împodobindu-te cu 
harul Duhului, ai ajuns la locaşurile mucenicilor. 


Şi acum şi pururea şi în vecii vecilor. Amin (a Născătoarei). 


Toţi cei ce suntem luminaţi, te propovăduim Născătoare de Dumnezeu, pe tine 
prea curată, căci ai născut pe Soarele dreptăţii, pururea Fecioară. 


Cântarea a 5-a 


Irmos: Mânecând strigăm ţie, Doamne: mântuieşte-ne pe noi, că Tu eşti Dum- 
nezeul nostru, afară de Tine pe altul nu ştim. 


Stih: Sfinte mucenice Iulian, roagă-te lui Dumnezeu pentru noi. 


Întru toate asemănându-te Stăpânului, prea lăudate, ai stat la divanul cel fără de 
lege judecându-te. 


Stih: Sfinte mucenice Iulian, roagă-te lui Dumnezeu pentru noi. 


După lege te-ai nevoit şi ca un miel fără răutate te-ai jertfit Stăpânului, de 
mâinile celor fără de lege, fericite Iulian. 


Dir de dr De dr De dr De dr e dr e dr De dr Dr de dr de dr de A dr d 


PP XP IP IE IP E IP 3 3 E PP E 30 3 IE E E ID IP 3 E E XX 


Ar de Dr De Dr De dr De De De De De de De de De de De de De de A de fr 


e PX 3 3 E PP IE IP 3 3 E 2 E E IP 3 IE E E E 30 IP IE E E E XX 


Slavă Tatălui şi Fiului şi Sfântului Duh. 


Cu cuvioşie mărturisind, pururea pomenite, te-ai cunoscut de Dumnezeu 
Atotţiitorul, fericite Iulian. 


Şi acum şi pururea şi în vecii vecilor. Amin (a Născătoarei). 


Fecioară, după naştere te lăudăm, pe tine Născătoare de Dumnezeu; căci tu ai 
născut lumii cu trup, pe Dumnezeu Cuvântul. 


Cântarea a 6-a 
Irmos: Dă-mi mie haină luminoasă... 
Stih: Sfinte mucenice Iulian, roagă-te lui Dumnezeu pentru noi. 


Lăudată sluga Ta, Hristoase, nu se ruşinează întru Tine, cel ce ai fost pironit pe 
cruce şi ca un părtaş slavei Tale se laudă. 


Stih: Sfinte mucenice Iulian, roagă-te lui Dumnezeu pentru noi. 


Tăcut-au ocările înşelăciunii, iar limba cea grăitoare de Dumnezeu a muce- 
nicilor lui Hristos, a descoperit tainele cele dumnezeieşti. 


Slavă Tatălui şi Fiului şi Sfântului Duh. 


Tămăduire tuturor patimilor şi iertare greşelilor, mărite pătimitorule al lui 
Hristos, roagă-te să se dăruiască celor ce te laudă pe tine. 


Şi acum şi pururea şi în vecii vecilor. Amin (a Născătoarei). 


Cuvântul lui Dumnezeu, scară cerească te-a arătat tuturor oamenilor, Născătoare 
de Dumnezeu, căci prin tine S-a pogorât către noi. 


Irmosul: Dă-mi mie haină luminoasă, cel ce Te îmbraci cu lumina, ca şi cu o 
haină, mult Milostive Hristoase, Dumnezeul nostru. 


Condac, glasul al 2-lea: 
Podobie: Pe cea neadormită... 


Pe ostaşul cel nebiruit al dreptei credinţe, pe mucenicul Iulian toţi cu credinţă 
să-l lăudăm astăzi şi să strigăm către dânsul: roagă-te lui Hristos pentru noi toți. 

Cântarea a 7-a 


Irmos: Tinerii evreieşti au călcat în cuptor văpaia cu îndrăzneală şi focul în 
rouă l-au prefăcut, strigând: Bine eşti cuvântat, Doamne Dumnezeule, în veci. 


Stih: Sfinte mucenice Iulian, roagă-te lui Dumnezeu pentru noi. 

Sicriul tău cel pururea pomenit şi mărit, ostaşule al lui Hristos, picură mir de 
bună mireasmă, celor ce neîncetat cântă: Bine eşti cuvântat, Doamne Dum- 
nezeule în veci. 


Stih: Sfinte mucenice Iulian, roagă-te lui Dumnezeu pentru noi. 


Negrăita slavă încununează pe cei adunaţi spre lauda ta, ostaşule al lui Hristos, 
care neîncetat cântă: Bine eşti cuvântat, Doamne Dumnezeule, în veci. 


Stih: Sfinte mucenice Iulian, roagă-te lui Dumnezeu pentru noi. 
Neplecându-te la graiul tiranului, pururea pomenite, nu te-ai închinat zidirii, fără 
numai lui Dumnezeu celui viu, cântând: Bine eşti cuvântat, Doamne Dumne- 
zeule, în veci. 

Slavă Tatălui şi Fiului şi Sfântului Duh. 

Nebunia tiranului celui fără de lege o ai defăimat şi trufia lui o ai surpat şi slava 
lui Hristos o ai propovăduit, strigând: Bine eşti cuvântat, Doamne Dumnezeule, 
în veci. 

Şi acum şi pururea şi în vecii vecilor. Amin (a Născătoarei). 

Bucură-te Fecioară prea curată, că ai născut lumii pe Dumnezeu cu trup, care 
izbăveşte din înşelăciune pe cei ce cu credință te măresc pe tine, adevărată 
Născătoare de Dumnezeu, Stăpână prea curată. 

Cântarea a 8-a 

Irmos: Muziceştile organe... 


Stih: Sfinte mucenice Iulian, roagă-te lui Dumnezeu pentru noi. 


Te amăgea vrăjmaşul şi prin chinuri te chema către înşelăciune, iar tu, Sfinte 
mucenice Iulian, strigai: pe Domnul lăudați-L şi-L prea înălţaţi întru toţi vecii. 

Stih: Sfinte mucenice Iulian, roagă-te lui Dumnezeu pentru noi. 


După chinuri, mai cu putere s-a luptat Sfântul Iulian cu tiranii, cu trezvie 
strigând: pe Domnul lăudaţi-L şi-L prea înălţaţi întru toţi vecii. 


Stih: Sfinte mucenice Iulian, roagă-te lui Dumnezeu pentru noi. 


Stâlp însufleţit de virtuţi te-ai arătat vădind necredinţa şi umblând prin cetăți 
strigai cântând: Pe Domnul lăudaţi-L şi-L prea înălțaţi întru toţi vecii. 


Binecuvântăm pe Tatăl şi pe Fiul şi pe Sfântul Duh, Domnul. 

Nici îngrozirea focului celui groaznic, nici ascuţişul sabiei, nu mă va depărta de 
Dumnezeu, care m-a zidit, strigai, mucenice Iulian, cântând: Pe Domnul lău- 
daţi-L şi-L prea înălţaţi întru toţi vecii. 

Şi acum şi pururea şi în vecii vecilor. Amin (a Născătoarei). 

Ca una ce ai născut pe Domnul tuturor, Marie şi ai rămas Fecioară şi după 
naştere, credincioşii după vrednicie lăudându-te, strigăm ţie: Bucură-te şi te prea 
înălţăm întru toţi vecii. 


Irmosul: 


Să lăudăm bine să cuvântăm şi să ne închinăm Domnului, cântându-l şi prea 
înălţându-l pe Dânsul întru toţi vecii. 


Muziceştile organe împreună glăsuind şi popoare fără de număr închinându-se 
chipului celui din Deira, trei tineri neplecându-se, pe Domnul au lăudat şi L-au 
prea înălţat întru toţi vecul. 

Cântarea a 9-a 

Irmos: Să cinstim popoare... 


Stih: Sfinte mucenice Iulian, roagă-te lui Dumnezeu pentru noi. 


Trufia tiranului o ai surpat, ostaşule al lui Hristos şi bărbăteşte te-ai nevoit, 
slăbindu-l pe el cu totul; pentru aceea te fericim. 


Stih: Sfinte mucenice Iulian, roagă-te lui Dumnezeu pentru noi. 

Apropiindu-te cu trupul, ostaşule al lui Dumnezeu, bărbăteşte ai surpat ochiul 
cel înalt al vrăjmaşului celui fără de trup, slăvind pe Hristos, pururea fericite. 


Stih: Sfinte mucenice Iulian, roagă-te lui Dumnezeu pentru noi. 


Fiind tu, fericite, aruncat în sânurile mării, ai scăpat de vizuinile vrăjmaşului 
balaur, cel începător de rele; pentru aceea cu cântări te mărim, fericite. 


Slavă Tatălui şi Fiului şi Sfântului Duh. 


Pe tine cel ce prin chinuri bine te-ai nevoit pentru Stăpânul, care frumos te-a 
încununat cu dreapta cea stăpânitoare, după vrednicie toți te mărim. 


Şi acum şi pururea şi în vecii vecilor. Amin (a Născătoarei). 


Văzutu-te-a pe tine, Preacurată, Moise la munte în rug, primind fără ardere 
Focul cel de neîndurat al Dumnezeirii; pentru aceasta toţi te slăvim, prea curată. 


Irmosul: Să cinstim popoare în chip slăvit pe prea curata Născătoare de 
Dumnezeu; pe ceea ce a zămislit în pântece Focul Dumnezeirii fără de ardere, 
cu cântări să o slăvim. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morți s-au făcut de strălucirea îngerului ce s-a arătat, care a vestit femeilor 
Învierea. Pe Tine Te mărim, Pierzătorul stricăciunii, la Tine cădem, cel ce ai 
înviat din mormânt la Unul Dumnezeul nostru. 


Prin înecarea apelor primindu-ți fericitul sfârşit, înțelepte, ai înecat în ele pe şar- 
pele cel cu multe chipuri şi ai luat biruinţa. Pentru aceasta prăznuind cu dragoste 
pomenirea ta cea vrednică de laudă, te rugăm să mijloceşti pentru noi către 
Hristos. 


Sedelna Preasfintei Născătoare de Dumnezeu, glasul 1. Podobie: Mormântul 
Tău, Mântuitorule, ostaşii străjuindu-l, morți s-au făcut de strălucirea îngerului 
ce s-a arătat, care a vestit femeilor Învierea. Pe Tine Te mărim, Pierzătorul 
stricăciunii, la Tine cădem, cel ce ai înviat din mormânt la Unul Dumnezeul 
nostru. 


Nădejdea credincioşilor, Preasfântă Fecioară, împreună cu puterile cereşti, roa- 
gă neîncetat pe Dumnezeu, pe care mai presus de cuget şi de cuvânt L-ai născut, 
să ne dea nouă tuturor iertare de păcate şi îndreptare vieţii, nouă celor ce cu 
credinţă şi cu dragoste pururea te slăvim pe tine. 

Sedelna Sfintei Cruci şi a Preasfintei Născătoare de Dumnezeu, glasul 1. 
Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la 
Unul Dumnezeul nostru. 


Mieluşeaua cea nespurcată, văzând pe Mielul şi Păstorul mort, spânzurat pe 
lemn, plângând zicea şi ca o maică tânguindu-se striga: cum voi suferi smerenia 
Ta cea mai presus de cuvânt, Fiul meu şi patimile cele de bunăvoie, Preabunule 
Dumnezeule? 

Acatistul Sfântului mucenic lulian din Tarsul Ciliciei 


Acatistul Sfântului mucenic Iulian din Tars (Cilicia) (21 iunie): 


https://www.academia.edu/43451178/Acatistul_Sf% C3% A2ntului_mucenic_lulian_din 
Tarsul Ciliciei 21 iunie 


https://archive.org/details/ac.-sf.-iulian 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


SR ae 3 


Acatistul Sfântului mucenic Iulian din Tars - 21 iunie - slujitor Dani: 
https://www.youtube.com/watch?vy=r_UpnLdY VM4 


Acatistul Sfântului mucenic Iulian - Interpretat de pr. Florin Chirilă, inspector 
Bisericesc al Arhiepiscopiei Iaşilor, şi corul "Laudate Dominum" al parohiei 
"Sf. mc. Iulian din Tars" din Campusul Studenţesc "Tudor Vladimirescu" - aşi. 


https://www.youtube.com/wateh?v=z6GcOA Wdqge 


https://www.youtube.com/watch?v=YbYoH501U00 

Condacul 1 

Glasul proorocului străbate veacurile: „Trecut-am prin foc şi prin apă şi ne-ai 
scos la odihnă”; dumnezeieştile cuvinte zugrăvesc icoana pătimirii tale şi ne 
întăresc în nădejde pe noi, cei ce aducem Ziditorului prin tine jertfa cântării: 
Aliluia! 


Icosul 1 

Sămânţa dreptei credinţe a încolțit în inima ta, căci stropind-o cu roua înţe- 
lepciunii şi încălzind-o cu căldura dragostei pentru Hristos, ţi-ai înălțat privirea 
minţii spre bunătăţile cele cereşti; primeşte şi de la noi, nevrednicii, aceste stâl- 
pări smerite de cuvinte şi trimite-ne adierile Duhului, spre a ne aminti de cele 
cereşti: 

Bucură-te, sălaş scump al miresmei dumnezeieşti; 
Bucură-te, cort însuflețit al Adevărului; 
Bucură-te, petrecere întru ostenelile duhovniceşti; 
Bucură-te, carte a insuflărilor dumnezeieşti; 
Bucură-te, pom mult roditor al înţelepciunii; 
Bucură-te, următor al căii rugăciunii; 

Bucură-te, păstrare a comorii credinţei; 
Bucură-te, jertfă bine plăcută Ziditorului; 
Bucură-te, oglindă a frumuseţilor cereşti; 
Bucură-te, intrare în cămara cerească; 

Bucură-te, lucrător al poruncilor dumnezeieşti; 
Bucură-te, mărturie bine primită a credinţei; 
Bucură-te, Sfinte mucenice Iulian, mult pătimitorule! 


Condacul al 2-lea 

În vremea prigonirilor pentru credință, nu te-ai lepădat de Ziditorul şi Binefă- 
cătorul tău, ci stând înaintea guvernatorului Marchian cu îndrăzneală, în că- 
mara inimii ai întâmpinat pe Hristos cu cântarea: Aliluia! 


Icosul al 2-lea 

Paharul durerilor ai băut şi uneori desfătările mesei idoleşti ţi s-au pus înainte, 
spre a te lepăda de Hristos, însă ai rămas neclintit pe piatra mărturisirii, fiind 
întărit de Piatra Vieţii; pentru aceasta, pe temelia dreptei credinţe întăreşte-i pe 
cei ce cu evlavie te cinstesc pe tine aşa: 

Bucură-te, stâlp neclintit al mărturisiri; 

Bucură-te, ruşinarea celor întunecaţi de înşelăciune; 

Bucură-te, primitorul darului înţelepciunii; 

Bucură-te, adăpare din izvorul milei dumnezeieşti; 

Bucură-te, vădirea înşelăciunii idoleşti; 

Bucură-te, moştenitor al desfătării Raiului; 

Bucură-te, cunună a biruinţei muceniceşti; 

Bucură-te, răbdare nezdruncinată de pătimiri; 

Bucură-te, întărirea celor cuprinşi de valurile necredinţei; 

Bucură-te, ridicarea celor neputincioşi; 

Bucură-te, trâmbiţă a vestirilor dumnezeieşti; 

Bucură-te, cunună a răbdării mântuitoare; 

Bucură-te, Sfinte mucenice Iulian, mult pătimitorule! 


Condacul al 3-lea 

Prin cetățile Ciliciei ai fost purtat un an, sfinte, şi cu ai durerilor spini încunu- 
nat, dar cu ochii minţii contempla: drumul Golgotei şi cu gândurile inimii te în- 
dulceai de călătoria spre izvorul frumuseţilor Raiului strigând: Aliluia! 

Icosul al 3-lea 

Ca un diamant tare, nezdrobit de mânia închinătorilor la idoli te-ai arătat, 
mucenice lulian, şi primind atingerea razelor Soarelui dreptăţii, mai puternic 
arătai strălucirea credinţei în Hristos; primeşte şi de la noi razele cuvintelor de 
cinstire şi ne fă părtaşi milostivirii Stăpânului: 

Bucură-te, piatră nesfărâmată a mărturisirii,; 

Bucură-te, purtător al strălucirilor Duhului; 

Bucură-te, diamant al frumuseţii muceniceşti; 

Bucură-te, comoară nepreţuită a credinţei; 

Bucură-te, îndulcire a minţilor tulburate de ispite; 

Bucură-te, ajutător al celor prigoniţi; 

Bucură-te, grabnică scăpare a celor neputincioşi; 

Bucură-te, râu al darurilor dumnezeieşti; 

Bucură-te, nume scris în cartea mucenicilor; 

Bucură-te, stârpirea gândurilor neroditoare; 

Bucură-te, odihnirea frumuseţii lui Hristos; 

Bucură-te, întăritor al nostru pe căile răbdării; 

Bucură-te, Sfinte mucenice Iulian, mult pătimitorule! 


Condacul al 4-lea 

Slujitorii păgâni din cetatea Egeea au căutat să te spurce pe tine, sfinte, silindu- 
te să mănânci din cele jertfite idolilor, dar ai primit de la Hristos mana Duhului 
şi răsplată pentru pătimirile tale, cântându-l tu cu mulțumire: Aliluia! 


Icosul al 4-lea 

Jertfa rugăciunilor maicii tale pentru întărirea ta în credinţă a fost bine primită 
de Părintele milostivirilor, care Şi-a deschis urechea spre a auzi cuvintele celei 
ce te-a născut şi a şoptit la urechile inimii tale cuvânt de mângâiere; pe Acesta 
fă-L milostiv spre cererile noastre cele bune şi ascultă cu îngăduinţă cuvintele 
aduse spre cinstirea ta: 

Bucură-te, primitorul sfatului părintesc; 

Bucură-te, făclie cinstită a Adevărului; 

Bucură-te, întărire pe piatra răbdării,; 

Bucură-te, lucrător al cuvintelor dreptăţii; 

Bucură-te, mlădiţă mult roditoare a Treimii,; 

Bucură-te, ascultarea cuvintelor mântuitoare; 

Bucură-te, plinirea chemării muceniceşti; 

Bucură-te, surpător al înşelăciunii idoleşti; 

Bucură-te, ruşinarea celor umbriți de necredinţă; 

Bucură-te, pildă de întărire întru răbdare; 

Bucură-te, sprijinitorul sufletelor necăjite; 

Bucură-te, liman al celor înviforaţi de prigonire; 

Bucură-te, Sfinte mucenice Iulian, mult pătimitorule! 

Condacul al 5-lea 

Luând aminte Ziditorul la râurile lacrimilor maicii tale şi la cuvintele ei spre 
întărirea inimii tale întru nevoinţa muceniciei, te-a acoperit pe tine cu aripile 
milostivirii Sale şi ţi-a stins focul chinurilor cu roua cântărilor de: Aliluia! 


Icosul al 5-lea 

Fiind insuflată de Cel Preaînalt, ca un înger maica ta te-a întărit întru răbdare, 
descoperindu-ţi, în zugrăvirea cuvintelor pline de iubire, frumusețile Raiului pe 
care le moştenesc cei ce rabdă pe pământ chinuirile cele de scurtă vreme pentru 
Hristos; osteniţi fiind noi de prigonirea patimilor noastre, spre tine alergăm cu 
nădejde, aducându-ţi florile cântărilor de cinstire ţie, celui ce porţi pe cap cu- 
nuna slavei muceniceşti: 

Bucură-te, vederea făgăduinţelor Raiului; 

Bucură-te, neguţătorie înţeleaptă a mântuirii; 

Bucură-te, următor al sfatului maicii tale; 

Bucură-te, alergare la limanul muceniciei; 

Bucură-te, răbdător de chinuri pentru Hristos; 

Bucură-te, întărire a celor tulburaţi de chinuiri; 

Bucură-te, alergare cu mintea la cele cereşti; 

Bucură-te, surpător al cugetelor neroditoare; 

Bucură-te, iubitor al frumuseţilor cereşti; 

Bucură-te, odihnă a inimilor întristate; 

Bucură-te, grabnic ajutător al celor prigoniţi; 

Bucură-te, urcare pe scara muceniciei; 

Bucură-te, Sfinte mucenice Iulian, mult pătimitorule! 


Condacul al 6-lea 

Întunericul temniţei nu te-a despărţit de Hristos, căci prin fereastra pătimirilor 
vedeai pe cel ce Se face răsplătitor tuturor durerilor noastre primite cu îndelun- 
gă răbdare, spre a-l cânta Lui cu mulțumire: Aliluia! 


Icosul al 6-lea 

Trei zile ai petrecut cu maica ta în temniţă în amintirea darurilor milostivirii 
Treimii celei de viaţă făcătoare şi, fiind scos la judecata pământească, priveai 
spre apusul veacurilor, când toţi vom sta înaintea scaunului Înfricoşătorului Ju- 
decător; pe Hristos roagă-L, sfinte, să ne învrednicească de răspuns bun pe noi, 
cei ce te cinstim pe tine: 

Bucură-te, vederea judecăților dumnezeieşti; 

Bucură-te, îndulcire de răsplata cerească; 

Bucură-te, rugător osârdnic spre a noastră mântuire; 

Bucură-te, înfruntarea judecătorilor pământeşti; 

Bucură-te, râvnitor al celor mai înalte; 

Bucură-te, mijlocitor grabnic al celor în nevoi; 

Bucură-te, îndreptarea cârmei minţii spre cele mai bune; 
Bucură-te, păzitor al legământului iubirii dumnezeieşti,; 
Bucură-te, intrare prin poarta muceniciei; 

Bucură-te, primirea judecății spre mântuire; 

Bucură-te, cort cinstit al înţelepciunu Duhului; 
Bucură-te, dorirea celor mai înalte ale Adevărului; 
Bucură-te, Sfinte mucenice Iulian, mult pătimitorule! 


Condacul al 7-lea 

Temniţa ţi s-a făcut uşă către Împărăţia Cerurilor, căci bătăile cuvintelor iubi- 
toare ale maicii tale la uşa inimii ţi-au vestit intrarea în cămara de nuntă a Mire- 
lui Hristos, către care strigai cu nădejde de mântuire: Aliluia! 


Icosul al 7-lea 

Nesuferind guvernatorul defăimarea zeilor păgâneşti, cu chinuri cumplite a cău- 
tat să vă abată de pe calea mărturisirii lui Hristos, dar, primind de sus aco- 
perământul Duhului, aţi rămas neclintiți în îndrăzneala voastră; pe noi, cei ce 
slujim patimilor osânditoare, cu rugăciunea ta, cinstite mucenice luliane, ne adu 
la limanul mântuirii, ca să-ţi strigăm: 

Bucură-te, primirea cununii biruinţei; 

Bucură-te, neclătinare în lucrarea mărturisiri; 

Bucură-te, primitorul focului chinuirilor; 

Bucură-te, odihnă în iubirea lui Hristos; 

Bucură-te, înţelegerea chemării muceniceşti; 

Bucură-te, săvârşirea cu bine a mărturisiri; 

Bucură-te, ridicarea celor căzuţi în patimi cumplite; 

Bucură-te, mângâierea sufletelor întristate; 

Bucură-te, răbdare încercată în focul pătimirii,; 

Bucură-te, risipirea cugetelor necurate; 

Bucură-te, îmbrăţişarea dorului cugetător al Treimu; 

Bucură-te, sălăşluire la limanurile nepătimuru; 

Bucură-te, Sfinte mucenice Iulian, mult pătimitorule! 


Condacul al 8-lea 

Maica ta, stând împreună cu tine, a deschis gura sa sfințită şi a defăimat toată în- 
şelăciunea idolilor, iar tu, ascultând cuvintele celei ce te-a născut, te-ai aprins de 
dorul mărturisiri şi ai strigat lui Dumnezeu: Aliluia! 


Icosul al 8-lea 

În mare ţi-ai aflat sfârşitul, Sfinte Iulian, cel ce ai cercetat adâncurile milostivirii 
dumnezeieşti, şi după trecerea prin apa şi prin focul pătimirilor ai ajuns la lăr- 
gimea desfătărilor Raiului; învredniceşte-ne şi pe noi de sălăşluirea la odihna 
nepătimirii, ca să-ţi cântăm: 

Bucură-te, adăpare din izvorul înţelepciunii; 

Bucură-te, trecere prin marea pătimirilor; 

Bucură-te, ajungere la limanul Vieţu; 

Bucură-te, stingerea focului chinuirilor în marea rugăciunii; 
Bucură-te, petrecere întru odihna cerească; 

Bucură-te, vas cinstit al darurilor Treimii; 

Bucură-te, afundare în mormântul mării; 

Bucură-te, ieşire la limanul mântuiru; 

Bucură-te, aflarea lărgimilor Raiului; 

Bucură-te, biruinţă desăvârşită asupra răutăţii; 
Bucură-te, povăţuire spre corabia rugăciunii; 
Bucură-te, înfruntarea valurilor ispitirii; 

Bucură-te, Sfinte mucenice Iulian, mult pătimitorule! 


Condacul al 9-lea 

În sacul plin de nisip şi de jivine veninoase ai fost băgat, dar slobozindu-te de 
povara trupului omenesc, ai zburat la cer cu aripile muceniciei, cântând îm- 
preună cu îngerii: Aliluia! 


Icosul al 9-lea 

Primit-a Ziditorul jertfa pătimirilor tale îndelungate şi ţi-a răsplătit ție cu odih- 
na cea veşnică în Împărăţia Sa, de care învredniceşte, sfinte, prin rugăciunile 
tale, şi pe cei ce te cinstesc pe tine cu flori de gânduri culese din grădina inimi: 
Bucură-te, jertfă sfințită în marea chinurilor; 

Bucură-te, ajungere la limanul dreptăţii; 

Bucură-te, intrare pe uşile Vieţii; 

Bucură-te, moştenitorul cămărilor cereşti; 

Bucură-te, grabnic ajutător al celor prigoniți; 

Bucură-te, ridicarea poverii ispitelor noastre; 

Bucură-te, risipirea gândurilor întunecate; 

Bucură-te, rază povăţuitoare la cele înalte; 

Bucură-te, sălaş sfinţit al Înţelepciunii; 

Bucură-te, cetate zidită pe temelia răbdării; 

Bucură-te, înfruntarea valurilor prigonirii; 

Bucură-te, chemare în corabia mântuirii; 

Bucură-te, Sfinte mucenice Iulian, mult pătimitorule! 


Condacul al 10-lea 

Comoara cea duhovnicească, Sfântul mucenic Iulian, nu a putut fi tăinuită nici 
de mare, care, aducând la uscat trupul mult pătimitorului mucenic, l-a dăruit 
spre ajutorul celor ce înconjoară racla moaştelor sale, aducând Ziditorului tă- 
mâia cântărilor de: Aliluia! 

Icosul al 10-lea 

Slava mucenicilor ai moştenit pentru răbdarea ta cea tare întru necazurile pri- 
gonirii, iar acum, veselindu-te de cântările îngereşti, pleacă urechea ta şi ascultă 
graiurile celor din nevoi şi suspinurile celor ce împodobesc cu laude prăznuirea 
ta: 

Bucură-te, nădejde a celor prigoniţi; 

Bucură-te, îndulcire a necazurilor noastre; 

Bucură-te, întâmpinare a celor osteniţi de ispite; 

Bucură-te, purtător al cununii slavei cereşti; 

Bucură-te, nimicire a vrăjmaşilor noştri nevăzuţi; 

Bucură-te, pildă neştearsă de răbdare; 

Bucură-te, pătimire sfințitoare; 

Bucură-te, aflare a căilor mântuirii; 

Bucură-te, încununare cu slavă cerească; 

Bucură-te, linişte a celor tulburaţi; 

Bucură-te, mângâiere a inimilor deznădăjduite; 

Bucură-te, vieţuire întru lumina Treimi; 

Bucură-te, Sfinte mucenice Iulian, mult pătimitorule! 


Condacul al 11-lea 

Sfântul ierarh loan, gura de aur a Bisericii, cu alese cuvinte de cinstire a împo- 
dobit amintirea pătimirii tale, ca toţi cei ce se învrednicesc de mijlocirea ta să 
cânte Ziditorului cu mulţumire: Aliluia! 


Icosul al 11-lea 

Acum petrecând în cămările îngereşti şi îndulcindu-te de vederea Celui ce Se 
închipuie în icoanele inimilor curățite prin jertfa pătimirilor, găteşte masă duho- 
vnicească celor ce îți aduc cununa gândurilor de cinstire: 

Bucură-te, aflarea limanului mântuirii; 

Bucură-te, viţă plină de roadele dreptăţii; 

Bucură-te, vrednic plinitor al chemării dumnezeieşti; 

Bucură-te, urcarea scării nevoinţelor muceniceşti; 

Bucură-te, aflarea Soarelui dreptății pe cerul inimii; 

Bucură-te, primirea luminării cereşti; 

Bucură-te, moştenitor al bogățiilor Raiului; 

Bucură-te, ajutătorul celor din nevoi; 

Bucură-te, sălăşluire întru lumina bucuriei; 

Bucură-te, inimă adăpată din paharul răbdării; 

Bucură-te, păzitor al cetăţii sufletului; 

Bucură-te, odihnirea gândurilor mântuitoare; 

Bucură-te, Sfinte mucenice Iulian, mult pătimitorule! 


Condacul al 12-lea 


Ar de dr De dr De dr De dr e De e dr De dr dr de dr de dr de A dr d 


e PP XP IP IE IP E IP 3 3 E E IP 3 3 E E E ID IP IE E E XX 


Tr de Dr De Dr De De De De e De De e De de De de De de De de A de fr 


e PX IP 3 e PP IE IP 3 3 E 2 E IE 5 IE E E E 3 IP IE E E XX 


De răbdarea ta, sfinte, s-au minunat cetele îngereşti şi cu bucurie au înconjurat 
sufletul tău ce zbura la ceruri către Cel pentru care s-a jertfit, aducându-l cân- 
tarea: Aliluia! 


Icosul al 12-lea 

Prin multe pătimiri ne-a arătat Domnul că se intră în Împărăţia Cerurilor şi tu, 
Sfinte mucenice Iulian, ai încuviinţat cuvintele nemincinoase ale gurii dumne- 
zeieşti prin viaţa ta mult pătimitoare; noi, cei înşelaţi de dulceţile acestei lumi 
trecătoare, te rugăm să mijloceşti iertare de la Hristos şi întărire pe calea jertfirii 
prin faptele dragostei şi mărturisirii lui Hristos, ca să-ţi cântăm: 

Bucură-te, călătorie pe marea pătimirilor; 

Bucură-te, aflare a limanului ceresc; 

Bucură-te, adăpare din vasul rugăciunii neîncetate; 

Bucură-te, oglindă a cuvintelor dumnezeieşti; 

Bucură-te, stâlp sfințit al pătimirii; 

Bucură-te, împăcare a noastră cu Dumnezeu; 

Bucură-te, uşă a iertării celor care au greşit; 

Bucură-te, întărire întru nădejdea mântuirii; 

Bucură-te, ajutător al nostru în urcuşul răbdării; 

Bucură-te, îndemnare spre faptele iubirii; 

Bucură-te, chemare întru odihna nepătimirii; 

Bucură-te, minunare a cetelor îngereşti; 

Bucură-te, Sfinte mucenice Iulian, mult pătimitorule! 


Condacul al 13-lea (de trei ori) 

O, mult pătimitorule mucenice al lui Hristos, Sfinte Iuliane, cel ce ai urmat în- 
tru totul Celui ce S-a răstignit pe Cruce, ca să ne scoată pe noi din groapa păca- 
telor, cu neîncetatele tale rugăciuni, luminează temnița inimilor noastre întu- 
necate de patimi spre vederea Soarelui mântuirii, întăreşte-ne pe calea jertfirii 
pentru aproapele şi în mărturisirea Adevărului, ca să fim primiţi în cămara 
ucenicilor lui Hristos, aducând darul cântărilor de: Aliluia! 


Apoi se zice iar: 


Icosul 1 

Sămânţa dreptei credinţe a încolțit în inima ta, căci stropind-o cu roua înţe- 
lepciunii şi încălzind-o cu căldura dragostei pentru Hristos, ţi-ai înălţat privirea 
minţii spre bunătățile cele cereşti; primeşte şi de la noi, nevrednicii, aceste stâl- 
pări smerite de cuvinte şi trimite-ne adierile Duhului, spre a ne aminti de cele 
cereşti: 

Bucură-te, sălaş scump al miresmei dumnezeieşti; 

Bucură-te, cort însuflețit al Adevărului; 

Bucură-te, petrecere întru ostenelile duhovniceşti; 

Bucură-te, carte a insuflărilor dumnezeieşti; 

Bucură-te, pom mult roditor al înţelepciunii; 

Bucură-te, următor al căii rugăciuni; 

Bucură-te, păstrare a comorii credinţei; 

Bucură-te, jertfă bine plăcută Ziditorului; 

Bucură-te, oglindă a frumuseţilor cereşti; 

Bucură-te, intrare în cămara cerească; 

Bucură-te, lucrător al poruncilor dumnezeieşti; 
Bucură-te, mărturie bine primită a credinţei; 
Bucură-te, Sfinte mucenice Iulian, mult pătimitorule! 


Condacul 1 

Glasul proorocului străbate veacurile: „Trecut-am prin foc şi prin apă şi ne-ai 
scos la odihnă”; dumnezeieştile cuvinte zugrăvesc icoana pătimirii tale şi ne în- 
tăresc în nădejde pe noi, cei ce aducem Ziditorului prin tine jertfa cântării: 


Aliluia! 


ŞI se face otpustul. 


Sursa: 
https://doxologia.ro/ceaslov/acatiste/acatistul-sfantului-mucenic-iulian-din-tarsul-ciliciei 

Condacul Sfântului mucenic Iulian din Tars: Pe ostaşul cel nebiruit al dreptei 
credinţe, pe mucenicul Iulian toți cu credinţă să-l lăudăm astăzi şi să strigăm 
către dânsul: roagă-te lui Hristos pentru noi toți. 


Troparul Sfântului mucenic lulian din Tars: Mucenicul Tău, Doamne, lulian, 
întru nevoinţa sa, cununa nestricăciunii a dobândit de la Tine, Dumnezeul no- 
stru; că având puterea Ta, pe chinuitori a învins; zdrobit-a şi ale demonilor ne- 
putincioase îndrăzniri. Pentru rugăciunile lui, mântuieşte sufletele noastre, Hri- 
stoase Dumnezeule. 


(Video) Troparul Sfântului mucenic Iulian din 'Tars - Interpret: Otilia Simeria: 
https://doxologia.ro/video-troparul-sfantului-mucenic-iulian-din-tars 


Sinaxar - Sfântul mucenic Iulian din Tars - 21 iunie: 

Vieţile Sfinţilor - Pomenirea Sfântului mucenic Iulian din Cilicia 


Cuvant Ortodox - Sfântul mucenic lulian din Cilicia - 21 iunie: 


https://www.youtube.com/watch?v=E1x1F4v.J4s0&list=PLQe0OQKKQ08KHwD6N3zGw 
Pi6z19gxi24qy&index=61 


SR ae de 


Sfântul mucenic lulian era din cetatea Anazarvia, care este a doua eparhie a 
Siciliei. El s-a născut dintr-un tată care era de neam senatoresc, cu credinţa elin, 
iar din mamă creştină, care după moartea bărbatului său, s-a mutat în Tarsul 
Ciliciei. Acolo, botezându-şi pruncul în sfânta credinţă, îl creştea în învăţătura 
cărţii şi în dreapta credinţă. 


Când copilul era de 18 ani, s-a pornit prigoană mare împotriva creştinilor din 
porunca lui Dioclețian. Fericitul Iulian fiind prins, a fost dus la ighemonul 
Marchian spre întrebare. Acesta, schingiuindu-l mult, uneori îl amăgea cu 
îmbunări, iar alteori prin îngroziri şi munci, îl silea spre idoleştile jertfe; însă el 
nu s-a lepădat de Hristos. Deci, plimbându-l un an întreg prin diferite cetăţi ale 
Ciliciei, pretutindeni a fost muncit în diferite chipuri; însă el răbda ca un 
credincios adevărat al lui lisus Hristos. 


Când a fost adus în cetatea de lângă mare, care se numea Egeea, slujitorii cei 
diavoleşti, deschizând gura sfântului cu sila, îi băgau vin şi carne jertfită 
idolilor, vrând ca, cu acele jertfe idoleşti, să spurce pe curatul şi sfântul rob al 
lui Hristos. Apoi, fiind aruncat în temniţă, a venit la dânsul fericita lui maică, 

care de departe îi urma lui. Ea se ruga lui Dumnezeu să întărească pe fiul ei 
întru nevoinţa cea mucenicească. 


Deci, prinzind-o pe ea păgânii, a rugat pe ighemon să o lase la fiul ei trei zile, ca 
să-l sfătuiască a se închina zeilor lor. Atunci ighemonul a poruncit să nu o 
oprească nimeni, când se va duce în temniţă la fiul ei. Deci dânsa, şezând lângă 
el ziua şi noaptea, îl rugă cu multe lacrimi şi cuvinte de iubire, ca o mamă bună 
şi-l îndemna pe dânsul să rabde pentru Hristos până la sfârşit muncile cele de 
puţină vreme, pentru ca prin acestea să se învrednicească de la Domnul de 
veşnicile bunătăţi şi să fie numărat în ceata sfinților mucenici. 


După ce au trecut cele trei zile, sfântul împreună cu maica sa au fost scoşi la 
judecata ighemonului. Ighemonul, nădăjduind că maica lui l-a înduplecat spre a 
jertfi idolilor pe fiul ei, a început a o ferici pe dânsa cu laude. Dar ea, 
deschizându-şi cinstita şi de Dumnezeu însuflata sa gură, a mărturisit cu mare 
glas numele lui lisus Hristos, iar idoleasca păgânătate a ruşinat-o cu multe 
mustrări şi ocări. 


Asemenea făcea şi Sfântul Iulian, mărturisind cu îndrăzneală pe Hristos, unul şi 
adevăratul Dumnezeu şi ocărând mulţimea zeilor păgâneşti. Atunci ighemonul, 
mâniindu-se, i-a muncit pe amândoi fără milă. 


Pe maica mucenicului, după ce a bătut-o mult, a poruncit să-i taie călcâiele 
picioarelor, cu care a urmat fiului ei venind după dânsul din Tars, apoi să o 
izgonească. 


Iar pe Sfântul mucenic Iulian a poruncit să-l bage într-un sac cu nisip în care 
erau jivini şi târâtoare veninoase şi apoi să-l arunce în mare. Astfel, Sfântul 
mucenic lulian a luat cununa muceniciei. Tot muceniceşte s-a sfârşit şi sfânta lui 
maică, luând cununile biruinţei de la Hristos Dumnezeul nostru. 


Trupul Sfântului Iulian fiind scos de valuri la uscat, o oarecare drept- 
credincioasă femeie văduvă, luându-l, l-a dus în Alexandria şi l-a îngropat cu 
cinste. După un timp sfintele lui moaşte au fost aduse în Antiohia. 


lar pomenirea Sfântului mucenic Iulian, a fericit-o şi a cinstit-o cu cuvânt de 
laudă Sfântul loan Gură de Aur, pe când trăia în Antiohia, întru slava lui 
Hristos, Dumnezeul nostru. 

Sfântul mucenic lulian din Tars - drumul spre sfinţenie 


Torturat împreună cu mama lui pentru credinţa pe care o aveau în Dumnezeu, 
Sfântul lulian şi maica sa nu s-au lepădat de Hristos şi au fost ucişi. 


ae de 


Născut în Sicilia, din neam de senatori, a fost botezat, iar pe când avea 18 ani, s- 
a pornit prigoană împotriva creştinilor şi a fost dus la judecată. Şi fiind ba 
ademenit, ba torturat, iar asta vreme de un an, Sfântul Iulian s-a ţinut de credința 
lui în Dumnezeu şi nu s-a lepădat. 


Și băgându-i cu sila în gură vin şi carne slujită idiolilor, a fost întemnițat, iar 
mama lui a venit să îl încurajeze în credinţă. Şi fiind amândoi chinuiți, au fost 
UCIȘI. 

Sfântul Iulian fiind pus într-un sac cu jivine şi nisip şi aruncat în mare. Valurile 
i-au adus însă trupul la mal, iar o femeie credincioasă l-a luat şi l-a îngropat în 


Alexandria. 


In cele din urmă, sfintele moaşte au fost mutate, spre închinare, în Antiohia. 

Sinaxar - Pomenirea Sfântului mucenic Iulian cel din Cilicia 


In această lună (iunie), în ziua a douăzeci şi una, pomenirea Sfântului 
mucenic Iulian cel din Cilicia. 


Sfântul mucenic Iulian al Tarsisului s-a născut în Asia mică, în provincia Cili- 
cia. EI era fiul unui senator păgân şi al unei mame creştine. După moartea 
soţului, femeia s-a mutat la 'Tarsis, unde şi-a botezat fiul, crescându-l mai de- 
parte cu evlavie. 


Pe când Iulian a împlinit 18 ani, împăratul Dioclețian (284-305) a inițiat pri- 
goana împotriva creştinilor, arestându-l printre alţii şi pe tânărul lulian. Ei l-au 
adus pe Iulian în faţa guvernatorului Marcian pentru a fi judecat, încercând să-l 
convingă să renunţe la Hristos. Nici torturile, nici amenințările, nici promi- 
siunile de cadouri şi onoruri nu l-au putut convinge pe piosul lulian să jertfească 
la idoli şi să-l părăsească pe Hristos, rămânând ferm în credinţa sa. 


Timp de un an de zile mucenicul a fost plimbat prin oraşele Ciliciei, fiind supus 
la interogări şi torturi, după care l-au aruncat în închisoare. 


Mama Sfântului lulian l-a urmat pe fiul ei, rugându-se la Dumnezeu să-l 
întărească. Mama sa a plecat în audienţă la guvernator în oraşul Aegea (Egeea), 
ca să ceară permisiunea de a-l vizita pe fiul ei în închisoare, minţind că ar vrea 
să-l convingă să Jertfească la idoli. Ea a stat trei zile în închisoare cu Sfântul 
Iulian sfătuindu-l să fie tare şi să rabde până la sfârşit. 

Sfântul luhan a fost adus din nou în faţa guvernatorului. Crezând că mama lui |- 
a convins să renunţe la Hristos conform decretului imperial, guvernatorul a 
lăudat-o pentru fapta sa până în momentul în care ea l-a mărturisit cu hotărâre 
pe lisus Hristos, denunţând cu curaj politeismul. Auzind acestea, guvernatorul a 
dat ordin să i se taie tălpile cu care l-a însoțit pe fiul ei din Tarsis. 


Iulian a fost legat într-un sac plin cu nisip şi şerpi veninoşi şi a fost aruncat în 
mare. Trupul mucenicului a fost purtat de valuri până pe țărmurile Alexandriei 


şi a fost găsit şi îngropat cu cinste de un creştin. 


Mucenicul Iulian s-a săvârşit în anul 305, după care moaştele au fost transferate 
în Antiohia. 


Sfântul loan Hrisostom a întocmit un elogiu în cinstea Sfântului mucenic Iulian. 

Arhid. Ştefan Sfarghie - Sinaxar - Sfântul mucenic Iulian din Tars 


Sfântul mucenic Iulian s-a născut în cetatea Anazarve, a doua eparhie a Ciliciei, 
iar după moartea tatălui său s-a mutat împreună cu mama sa în Tarsul Ciliciei. 
Botezat fiind pruncul Iulian în numele Preasfintei Treimi, era crescut de mama 
sa în învăţătura Sfintelor Scripturi şi în creştineasca evlavie. 


Pe când avea 18 ani, a fost prins de păgâni, în timpul lui Dioclețian (284-305), 
şi dus la judecată înaintea dregătorului Marcian. Timp de un an a fost purtat prin 
toate cetățile Ciliciei, fiind bătut şi chinuit de păgâni. Aceia se gândeau că cei- 
lalți creştini, care vedeau chinurile Sfântului Iulian, de frică, se vor lepăda de 
Hristos. 


Tot drumul a fost însoţit de mama sa, care se ruga pentru el, ca să le rabde pe 
toate cu credinţă, până la capăt. Când au ajuns ei în cetatea Egeea, mama sa i-a 
rugat pe păgâni să o lase la fiul ei vreme de trei zile, ca să-l sfătuiască să se 
închine idolilor. Dregătorul a lăsat-o, iar ea în tot acest timp, cu lacrimi l-a înde- 
mnat să rabde toate chinurile, pentru a deveni mucenic al Domnului. 


După trei zile, când au fost scoşi din temniţă, Sfântul Iulian şi mama sa au măr- 
turisit cu mult curaj că sunt creştini. Pentru aceasta, Sfântul Iulian a fost aruncat 
în mare, iar pe mama sa, după ce i-au tăiat călcâiele, au omorât-o, primind astfel 
amândoi cununi de mucenici din mâinile Mântuitorului lisus Hristos. 

Iulian Dumitraşcu - Calendar ortodox - Sfântul mucenic Iulian din Tars ($ 
303) 


ÎULIAN 
A rez DIN TARS 


S-a născut în cetatea Anazarb (Cilicia). Tatăl său era senatorul cetăţii, elin de 
neam și păgân. Mama sfântului mucenic era creștină și se numea Vasilisa. Ace- 
asta şi-a crescut copilul în evlavie de cele sfinte. După moartea soţului, s-a 
mutat în Tars. 


În timpul prigoanei împotriva creş-tinilor a împăratului Dioclețian (284-305) 
Sfântul Iulian a fost denunţat ca fiind creștin şi a fost chemat la guvernatorul 
Marcian care a încercat să-l determine să renunţe la credinţa sa prin anumite 
chinuri. 


Astfel, un an întreg a fost mutat tânărul lulian prin temniţele cetăților Ciliciei 
muncindu-l în tot felul. Guvernatorul Marcian considera că prin aceste chinuri îi 
va îngrozi pe ceilalţi creştini. În cele din urmă Sfântul mucenic Iulian a fost 
cusut într-un sac cu scorpii şi aruncat în mare. 


Trupul lui a fost adus de valuri pe uscat şi a fost luat de credincioşi care l-au dus 
mai întâi în Alexandria (Egipt) şi apoi în Antiohia. 

Proloage - Pomenirea Sfântului mucenic Iulian, din Tarsul Ciliciei (+ 303) 


că 

Luna iunie în 21 de zile: pomenirea Sfântului mucenic Iulian, din Tarsul 
Ciliciei (+ 303) 


Sfântul mucenic Iulian s-a născut în cetatea Anazaria, care este a doua eparhie a 
Ciliciei, din tată dregător cu rangul, dar păgân cu credinţa şi din mamă creştină, 
care, după moartea bărbatului, s-a mutat în Tarsul Ciliciei. Deci, botezând pe 
pruncul Iulian în sfânta credinţă, îşi creştea copilul în învăţătura cărții şi în 
creştinească evlavie. 


lar, când avea copilul optsprezece ani, s-a ridicat prigonire mare asupra 
creştinilor în împărăţia lui Dioclețian. Și a fost prins şi fericitul Iulian şi l-au 
adus pentru cercetare la dregătorul Marcian. 


Şi, mult fiind schingiuit de acesta, uneori amăgindu-l cu îmbunări, iar, alteori, 
silindu-l spre jertfele idoleşti, prin chinuri prin îngroziri, lulian, de Hristos nu s- 
a lepădat. 


Timp de un an de zile, l-a purtat, marele dregător, pe lulian, prin toate cetăţile 
Ciliciei, punând pe slujitori să-l bată şi să-l chinuiască, cu gândul de a 
înspăimânta pe creştini, dar el se arăta tare, ca un diamant, în mărturisirea lui 
Hristos. Îl băteau cu toiege, până ce cădeau bucăţi întregi de carne din trupul 
său, dar, tânărul Iulian răbda, fără murmur, toate chinurile. Pe tot drumul acesta 
era însoțit de binecredincioasa sa mamă, care se ruga neîncetat Domnului, să-i 
învrednicească copilul să rabde cu credinţă până la capăt. 

Deci, când a ajuns în cetatea Egeea, fiind fericitul lulian aruncat în temniţă, a 
venit la dânsul mama sa şi, prinzând-o şi pe ea păgânii, a rugat pe dregător să o 
lase vreme de trei zile lângă fiul ei, ca să-l sfătuiască, să se închine idolilor. 


ŞI, îndată, a poruncit dregătorul ca fără împotrivire, să meargă la fiul ei, în tem- 
niță. lar ea, noaptea şi ziua, stând lângă fiul ei, cu multe lacrimi, vorbind cu 
dânsul, îl îndemna să rabde până la sfârşit chinurile de puţină vreme, ca, 
veşnicelor bunătăţi şi în cetatea mucenicilor Domnului, să se învrednicească. 


Și când au trecut cele trei zile, a fost adus sfântul, împreună cu mama sa, la 
judecata dregătorului. Şi, socotind el că mama şi-a înduplecat fiul, către jertfă 
idolilor, a început dregătorul să o fericească pe ea, cu laude. 


Dar ea, deschizând gura, a mărturisit cu mare glas, numele lui lisus Hristos, 
mustrând păgânătatea idolilor. Asemenea făcea şi Sfântul Iulian, mărturisind cu 
îndrăzneală pe Hristos, unul şi adevărat Dumnezeu şi blestemând mulțimea 
zeilor păgâni. 


Deci, mâniindu-se dregătorul, i-a pedepsit pe amândoi fără milă. Pe mama 
mucenicului, mult bătând-o, i-au tăiat călcâiele picioarelor. lar, pe Sfântul 
mucenic Iulian a poruncit să-l bage într-un sac cu nisip şi l-au aruncat în mare. 
Şi, aşa, a luat Sfântul Iulian sfârşit mucenicesc, precum sfârşit mucenicesc a luat 
şi sfânta lui mamă. Trupul Sfântului Iulian, scos fiind la uscat de valuri, a fost 
dus în Alexandria, iar, mai apoi, în Antiohia. 


Și pomenirea a cinstit-o, cu un cuvânt de laudă, şi Sfântul loan Gură de Aur, pe 
când acesta era încă în Antiohia. Intru slava lui Hristos, Dumnezeului nostru. 


Intru această zi, cuvânt despre un stareţ duhovnicesc, care a scris multe 
cuvinte de mântuire. 


Era un stareţ sfânt şi purtător de Dumnezeu, în muntele Olimpului, şi la el, 
veneau mulţi fraţi, ca să audă cuvânt de mântuire. Deci, stând aceia, iar sfântul 
stareţ vorbindu-le cele spre mântuire sufletească, a venit, din lume, un mirean 
simplu şi, închinându-se, sta de faţă. 


Iar stareţul, căutând spre dânsul, I-a întrebat: "Cu ce trebuinţă ai venit la mine?" 


Şi a răspuns: "Am venit, la sfinţia ta, cinstite părinte, ca să mărturisesc păcatele 
mele cele nenumărate." 


Apoi, i-a zis lui: "Spune înaintea tuturor, nu te ruşina”. 

Deci, a început a spune unele ca acelea, ce nu sunt vrednice să intre în auzul 
omenesc, nici să se dea în scris. lar, după ce a sfârşit el de spus toate, cu lacrimi, 
sta întristat, privind în jos, cu inima sfărâmată. 


Și stareţul, gândindu-se câtva timp, i-a zis lui: "Oare, vrei, fiule, să te îmbraci în 
sfântul chip?" 


Iar el a zis: "Da, părinte, îl doresc şi am îmbrăcămintea, anume pregătită, pentru 
această trebuinţă." 


Deci, după ce l-a învăţat pe el sfântul stareţ şi 1-a făcut rânduiala cea obişnuită, 
l-a îmbrăcat pe el în sfântul chip monahicesc. Şi l-a eliberat, zicându-i: "Să 
mergi, fiule, cu pace şi, de acum, să nu mai greşeşti." 


Iar el, închinându-se până la pământ, s-a dus, slăvind pe Dumnezeu. 


Deci, călugării, minunându-se, l-au întrebat: "Cum se face, cinstite părinte, că 
mărturisind el atât de multe păcate înaintea noastră, a tuturora, nu i-ai dat lui, 
nici cât de puţin canon?" 


Iar el le-a răspuns: "O, fu prea iubiţi, oare n-aţi văzut pe bărbatul acela înfri- 
coşător, stând de partea cealaltă, a cărui faţă îi era ca fulgerul şi hainele lui albe 
ca lumina? Şi avea acela, şi cerneală în călimări. Şi, apoi, n-aţi văzut pe omul 
acela, cum şi-a mărturisit toate păcatele, înaintea smereniei mele şi înaintea 
voastră, a tuturora, şi cum îngerul, cu condeiul, i le-a şters? Deci, de vreme ce 
Iubitorul de oameni, Milostivul Dumnezeu, i-a iertat lui toate greşelile acelea, 
apoi, cine sunt eu, păcătosul, ca să-i dau aceluia epitimie sau canon?" 


Și, acestea auzindu-le, călugării s-au înspăimântat, şi s-au închinat cinstitului 
stareţ, mulțumind Domnului nostru lisus Hristos. Şi, mărind bunătatea şi iubirea 
Lui de oameni, s-au dus, minunându-se mult de lucrurile cele prea slăvite ale 
Dumnezeului nostru. 


Intru această zi, cuvânt despre Sfântul Sava, cum a tămăduit un leu în cale. 


Sfântul Sava, mergând, de la Rava, spre lunca Iordanului, a întâlnit un leu mare, 
şchiopătând. Şi, acesta căzând, arăta stareţului piciorul, ca şi cum s-ar fi rugat să 
câştige tămăduire de la stareţ. 


Iar părintele nostru Sava, cunoscând primejdia, a stat şi, apucându-l pe leu de 
picior i-a scos ţepuşa cea înfiptă în carne. Şi leul, de durere uşurându-se, umbla 
după stareţ şi-i slujea lui. 

Deci, avea atunci sfântul stareţ pe lângă sine, un ucenic sirian, anume Flavian, 
având un catâr în slujirea lui. Şi, când trimitea Sfântul Sava pe ucenicul său, la 
vreo slujbă, poruncea leului să-i păzească acel catâr. Şi în toate dimineţile, leul, 
luându-l cu gura de căpăstru, toată ziua îl păştea, iar, spre seară, adăpându-l îl 
aducea. 


Odată, Flavian a fost trimis la o ascultare; şi de a sa mântuire neîngrijindu-se 
său fund cuprins de oarecare trufie, a căzut în desfrânare. lar, într-una din zile, 
leul, omorând catârul, l-a mâncat. 


Deci, înştiințându-se de aceasta, Flavian a cunoscut că a fost mâncat catârul lui, 
din pricina păcatului său, şi de atunci nu mai îndrăznea să vină şi să se mai arate 
stareţului şi, căzând în desnădejde, s-a apucat de cele rele. Apoi, intrând, 
petrecea într-un sat, plângându-şi păcatul său. 


Dar, sfântul stareţ, asemănându-se milostivirii Stăpânului, nu l-a părăsit pe el, 
ci, mult căutându-l, l-a aflat. Şi, cu darul lui Hristos învăţându-l, l-a aflat. Şi, cu 
darul lui Hristos învăţându-l pe el şi mângâindu-l şi din cădere ridicându-l, i-a 
rânduit lui să stea în singurătate. 


Şi s-a pocăit cu tot sufletul şi bine a plăcut lui Dumnezeu. A Căruia este slava, 
acum şi pururea şi în vecii vecilor! Amin. 


e PX IP 3 E PP E IP 3 3 E E IE 3 IE E E E ID IP IE E E XX 
e PP XP 3 E A E IP 3 II E 30 3 IE IE E E ID IP IE E E E XX 


Ar de dr De dr De dr De dr e dr e dr De dr dr dr dr de dr de A dr d 


Dr de e de De dr de De de De de De de de De de de de De de de e d dr A d 


e PX IP IE E 2 IP IP 3 3 E 0 E IP 5 IE E E E 3 IP IE E E XX 


Sfântul Nicolae Velimirovici — Proloagele de la Ohrida - Sfântul mucenic 
Iulian din Tarsus 


Iulian provenea dintr-o familie foarte nobilă, senatorială. EI a vieţuit în Tarsul 
Ciliciei şi a luat mucenicia sub Dioclețian. 


Chiar dacă la vremea martiriului lui el nu era decât un tânăr în vârstă de opt- 
sprezece ani, el era suficient de educat şi întărit în Sfânta credinţă creştină, aşa 
încât să-şi dea viaţa pentru ea. 


Cezarul I-a târât după el din cetate în cetate timp de un an întreg, torturându-l 
în toate chipurile, ca să-l facă să se lepede de Hristos. 


Mama lui lulian urma acestui cortegiu mereu, de departe. Cezarul a arestat-o pe 
mama lui Iulian, silind-o să-şi convingă fiul să se lepede de Hristos, dar ea, 
stând trei zile întregi de vorbă cu el în închisoare, I-a sfătuit şi I-a întărit tocmai 
dimpotrivă: adică să meargă la moarte cu mulțumire, cu nădejde şi cu bucurie, 
arătându-i că a lui va fi marea biruinţă. 


Torţionarii atunci 1- au legat pe Iulian într-un sac, împreună cu şerpi, scorpii şi 
alte animale veninoase şi l-au aruncat în mare, iar pe mama lui lulian au omo- 
rât-o în torturi. 


Dar sfintele moaşte ale lui Iulian au fost aduse de valuri la mal, iar credincioşii 
le-au găsit şi le-au îngropat cu cinste la Alexandria, în anul 290. Mai după aceea 
aceste sfinte moaşte au fost mutate la Antiohia. 

însuşi a rostit o minunată şi dumnezeiască predică 
la Sfântul mucenic Iulian: “Din gura mucenicului ieşea glasul lui cel sfânt, 
iar împreună cu glasul şi o lumină care lumina mai puternic decât razele 
soarelui [...] Luaţi un om bolnav, indiferent cât de groaznic, un posedat de 
diavol sau care şi-a pierdut minţile şi aduceţi-l la racla în care se odihnesc 
rămăşiţele sfinte ale acestui sfânt şi veți vedea cum demonul sare şi fuge de la 
om, ca şi ars de foc.” 


Vădit este din aceste cuvinte că multe şi mari trebuie să fi fost vindecările de la 
moaştele Sfântului Iulian. 

Wikipedia - Iulian din Tars 


Iulian (în latină Julianus; d. între anii 305 şi 311), denumit în surse diverse ca 
Iulian martirul, lulian din Antiohia, Iulian din Tars, lulian din Cilicia şi Iulian 
din Anazarbus, a fost un sfânt martir creştin din secolul al IV-lea. EI este uneori 
confundat cu Sfântul Iulian, care a fost martirizat cu soţia lui, Vasilissa. 


Viaţa 


Avea rang senatorial, fiind fiul unui senator păgân şi al unei mame creştine. 
Dorind să evite persecuțiile, femeia şi-a dus fiul, după moartea soţului, la Tars, 
unde copilul a fost botezat şi crescut cu evlavie. A fost ucis în timpul 
persecuțiilor lui Dioclețian. 


Legenda lui afirmă că el a fost supus unor torturi groaznice şi purtat zilnic timp 
de un an întreg prin diverse oraşe din Cilicia. Apoi a fost aşezat într-un sac 
cusut pe jumătate plin cu nisip, scorpioni și şerpi veninoşi și aruncat în mare. 
Marea i-a dus corpul la Alexandria, unde a fost îngropat, înainte de a fi mutat în 
Antiohia. 


Sfântul loan Gură de Aur a ţinut o predică în onoarea lui Iulian la Antiohia, a 
cărei bazilică este considerată a fi locul de odihnă veşnică a moaştelor lui Iulian. 


* Name bedeutet: aus dem Geschlecht der Julier (lat.). „Julian von Tarsus (von Cilicien) - 
Okumenisches Heiligenlexikon ”. Heiligenlexikon.de. Accesat în 7 iunie 2017. 

Sărbătoarea lui este 21 iunie în Biserica Ortodoxă și 16 martie în Biserica Ro- 
mano-Catolică. 

Constantin Ciofu - Fragment din moaştele Sfântului Iulian, pentru Biserica 
din Campusul „Tudor Vladimirescu“ 


În parohia „Sfântul Iulian din Tars“ din Campusul studenţesc „Tudor Vladi- 
mirescu“ din laşi, ce aparţine de Protopopiatul laşi 2, se află, de săptămâna 
trecută, un fragment din moaştele Sfântului Iulian din Tars. Prima Sfântă 
Liturghie în cinstea aducerii moaştelor Sfântului Iulian din Tars a fost săvârşită 
acum două zile. 


Credincioşii din parohia „Sfântul Iulian din Tars“ au bucuria, începând de sâm- 
bătă, 16 martie 2013, să se închine raclei în care se află un fragment din moa- 
ştele sfântului ocrotitor. Odorul de mare preţ, o părticică dintr-un deget al 
Sfântului Iulian, a fost primit de la Mănăstirea Velas din loannina - Grecia. 


Sfintele moaşte au fost aduse la laşi cu binecuvântarea Înalt Preasfinţitului 
Teofan, mitropolitul Moldovei şi Bucovinei. „Aducerea la Iaşi a unui fragment 
din moaştele Sfântului Iulian din Tars este o dorinţă a noastră mai veche. lată că 
această dorinţă a noastră s-a împlinit şi astfel am primit aceste sfinte moaşte, ce 
sunt o donaţie a Mănăstirii Velas din Grecia pentru parohia noastră. 

Arhimandritul Vasileos Dositheos, cel care a făcut această donaţie, a aflat că 
Sfântul Iulian are la laşi o biserică închinată lui, fuind singura din Europa care 
poartă hramul Sfântului. Considerăm că acest lucru l-a sensibilizat, astfel că a 
făcut această donaţie pentru biserica noastră. 


Parohia «Sfântul Iulian din Tars» este destul de tânără, având o biserică în 
construcție. Mulţumim lui Dumnezeu pentru jertfa pe care au făcut-o toţi 
ctitorii, mai ales că astăzi (n.r. sâmbătă, 16 martie) împlinim nouă ani de la 
începerea lucrărilor la paraclisul parohiei“, a spus părintele paroh Florin Chirilă, 
care este şi inspector bisericesc în cadrul Arhiepiscopiei Iaşilor. 


Aducerea la Iaşi a fragmentului din moaştele Sfântului Iulian din Tars a fost 
marcată sâmbătă, 16 martie, prin oficierea Sfintei Liturghii în paraclisul paro- 
hiei din Campusul „Tudor Vladimirescu“. Slujba a fost săvârşită de un sobor de 
preoţi de la mai multe parohii din laşi, în prezenţa a numeroşi credincioşi care s- 
au închinat raclei în care se află un fragment din moaştele Sfântului Iulian 
aşezate în partea stângă a lăcaşului de închinăciune. Răspunsurile la strană au 
fost oferite de Corul „Laudate Dominum“ al parohiei „Sfântul Iulian din Tars“, 
dirijat de Ion Ioan. 


Mai mult de atât, sâmbătă a fost pomenit printre alți sfinți şi Sfântul luan cel 
din Cilicia. 


De asemenea, tot sâmbătă, părintele paroh Florin Chirilă şi-a aniversat ziua de 
naştere. „În toţi anii de când sunt la această parohie am simţit ajutorul şi 
mijlocirea Sfântului Iulian din Tars. Am încercat, cu ajutorul lui Dumnezeu şi al 
sfinților, să zidim biserica din zid şi pe cea din sufletele credincioşilor“, a măr- 
turisit părintele paroh. 


Biserica parohială, deschisă zilnic 


Credincioşii parohiei au primit vestea aducerii sfintelor moaşte cu multă bucurie 
ŞI cu lacrimi în ochi. 


La biserica din Campusul studenţesc „Tudor Vladimirescu“ este tradiția ca în 
fiecare seară studenţii să vină pentru a face împreună rugăciunile de seară. 
Odată cu aducerea sfintelor moaşte, ei vor citi şi Acatistul Sfântului Iulian din 
Tars, care este şi ocrotitorul studenților. 


„Tânărul Iulian a primit moarte martirică la vârsta de 18 ani. La această vârstă, 
de obicei, tinerii termină un liceu şi încep studiile la facultate. Iată, dacă acum 
17 secole tânărul lulian a primit cununa muceniciei, devenind sfânt, în prezent, 

xce 


tinerii îşi pregătesc un viitor la această vârstă“, a adăugat pr. paroh Florin 
Chirilă. 


leşenii sau credincioşii din alte părţi ale ţării se pot închina în fiecare zi la racla 
cu moaştele Sfântului Iulian din Tars, biserica parohiei fiind deschisă în fiecare 
zi între 7:00 şi 21:00. În fiecare miercuri se slujeşte Acatistul sau Paraclisul, de 
la ora 17:00, iar vineri seara, de la ora 17:00, se oficiază Taina Sfântului Maslu. 
În fiecare sâmbătă, credincioşii sunt aşteptaţi la Sfânta Liturghie, care este 
urmată de pomenirea pentru cei adormiți. De asemenea, în fiecare duminică se 
oficiază Utrenia, Acatistul şi Sfânta Liturghie. 


„Dumnezeu să ne binecuvânteze pe toţi, iar Sfântul Iulian din Tars să înalțe 
rugăciunile noastre către Bunul Dumnezeu, să dăruiască sănătate acolo unde 
este boală şi suferință, să dea pace acolo unde sunt războaie şi să dăruiască 
înţelepciune şi pricepere tinerilor şi credincioşilor“, a remarcat pr. paroh Florin 
Chirilă. 


Lucrări de pictură aflate în derulare 


Parohia „Sfântul lulian din Tars“ a fost înfiinţată în anul 2001, iar în anul 2004 
a fost amenajat un paraclis în care astăzi sunt oficiate rânduielile liturgice. În 
prezent, biserica mare este acoperită, în interior aflându-se în lucru pictura în 
tehnica frescă. 


Pe lângă această activitate misionară, parohia „Sfântul Iulian din Tars“ este 
de mai multe ori pe an o masă caldă, dar şi daruri constând în alimente şi 
dulciuri (pentru cei care au copil). 


Amintim că al doilea hram al parohiei este serbat este Soborul Sfinților 
Arhangheli Mihail şi Gavriil. 


Persoanele care doresc să sprijine lucrările Bisericii „Sfântul Iulian din Tars“ 
din Campusul studenţesc „Tudor Vladimirescu“ din laşi pot face donaţii în 
contul RO46BP0S34103080243ROLOI, deschis la Banc Post, filiala Iaşi. 

